Els investigadors de la UOC han creat una plataforma de software lliure per configurar assistents virtuals amb funcionalitats avançades\nLa recerca ha rebut un ajut de la convocatòria Innovadors 2019 destinada a la valorització i la transferència de coneixement de la recerca\nLa Generalitat també ha finançat el desenvolupament d'un projecte sobre disseny innovador d'espais educatius i una tecnologia per detectar fuites d'humitat en el muntatge d'automòbils\nEls bots de conversa o assistents virtuals (chatbot) són programes basats en la intel·ligència artificial que poden mantenir converses amb humans per respondre des d'una trucada telefònica fins a un comentari a les xarxes socials. Els investigadors de la UOC han desenvolupat Xatkit, una nova plataforma de programari lliure capaç de configurar bots de conversa amb funcionalitats avançades que es poden definir segons les necessitats de cada empresa. A més, aquesta tecnologia està orientada a permetre, en un futur, la creació de famílies de bots personalitzats, una característica única al sector. La plataforma també és una de les primeres a oferir assistents virtuals que parlin i entenguin el català, a més del castellà i l'anglès.\nEl projecte, finançat en el marc de la convocatòria Innovadors 2019 de la Direcció General de Recerca de la Generalitat de Catalunya, està coordinat per Jordi Cabot, professor investigador de la Institució Catalana de Recerca i Estudis Avançats (ICREA) i líder del grup Systems, Software and Models (SOM Research Lab) de l'Internet Interdisciplinary Institute (IN3) de la UOC. La convocatòria està cofinançada pel Fons Europeu de Desenvolupament Regional (FEDER) i està destinada a projectes de valorització i transferència de coneixement desenvolupats per innovadors en estades en entitats del sistema de recerca i innovació del territori català.\nPlataforma oberta i molt flexible\nEls bots de conversa s'han popularitzat en els darrers anys per la seva capacitat d'automatitzar processos, especialment en sectors com el de l'atenció al client o el comerç electrònic. «Inicialment, aquests programes s'encarregaven de les preguntes més habituals dels clients, però, pas a pas, han crescut en complexitat i han començat a assumir converses cada vegada més complexes i també tasques de gestió, les quals impliquen no solament respostes textuals als clients, sinó també el processament automàtic de les seves sol·licituds, incloses les trucades», explica Jordi Cabot.\nAquestes característiques permeten reduir costos i millorar l'experiència de l'usuari, que es pot comunicar amb la companyia 24 hores al dia durant els 7 dies de la setmana. Tot i així, no tots els bots de conversa són iguals, perquè cada empresa ofereix uns serveis diferents i té un entorn de gestió particular. A més, es tracta d'uns programes molt complexos que requereixen plataformes especialitzades per definir les seves funcionalitats, garantir la qualitat del seu entrenament i provar i monitorar-ne el comportament. L'equip de recerca SOM Research Lab té una gran experiència en aquest tipus d'arquitectures informàtiques i ha aplicat aquest coneixement en la construcció d'una solució personalitzada per al desenvolupament de bots. «Xatkit està enfocat a empreses amb necessitats avançades i molt específiques del seu dia a dia. Es tracta d'una plataforma oberta i molt flexible que permet crear bots a mida que interactuïn amb els serveis d'informació interns de l'empresa i que també es poden integrar amb un gran nombre de plataformes, des de xats i xarxes socials fins a gestors de missatgeria», explica l'investigador.\nXatkit ofereix un servei complet a les empreses per assessorar-les en la definició, el disseny i el manteniment dels assistents virtuals, però l'ús de programari lliure permet que els clients configurin fàcilment els bots de conversa ells mateixos i els instal·lin als seus servidors si ho desitgen. «Fem servir un llenguatge de definició de bots que intenta facilitar aquest procés. És una de les úniques plataformes que utilitza el sistema low-code, l'objectiu del qual és crear programari reduint al mínim el codi gràcies a llenguatges de programació més orientats al domini en què es treballa, en aquest cas, els bots», explica Jordi Cabot.\nA més, l'objectiu en els pròxims mesos és generar famílies de bots de conversa, una característica que encara no proporciona cap solució. «Normalment, les empreses requereixen molts assistents virtuals per respondre a necessitats diferents o necessitats similars amb lleugeres variacions, com ara multinacionals o franquícies que han d'adaptar els seus serveis a diferents països o idiomes. Xatkit és l'única plataforma que s'orienta explícitament al problema de la generació de més d'un bot al mateix temps», destaca l'investigador.\nLa plataforma fa servir les últimes tendències en processament i comprensió del llenguatge natural per maximitzar la qualitat de les converses. Aquestes tècniques s'apliquen no solament per entendre què intenta dir l'usuari del bot, que és la funcionalitat bàsica de qualsevol bot de conversa, sinó també per oferir funcionalitats com el resum automàtic de textos, l'anàlisi de sentiments o la traducció automàtica, que poden ser útils com a part de la funcionalitat d'un bot de conversa. «Aquestes característiques són útils, per exemple, per als visitants d'un web que no volen llegir tot el contingut d'una publicació o per esbrinar si el client està enfadat o no, una habilitat molt útil en un servei d'atenció al client, on el bot podria modular la seva resposta en funció de l'emprenyament del client», destaca Jordi Cabot.\nUna altra de les característiques destacades de la plataforma és que els seus bots de conversa també parlen en català. «El suport en anglès o en castellà és molt habitual, però gràcies a la integració amb una llibreria de programari lliure (https://github.com/axa-group/nlp.js), Xatkit també defineix bots que entenen el català i el parlen, cosa que és molt difícil de trobar en l'actualitat», conclou.\nCom haurien de ser els espais educatius del segle xxi?\nLa convocatòria Innovadors 2019 també ha finançat el projecte Smart Classroom Project, liderat per Guillermo Bautista, investigador dels Estudis de Psicologia i Ciències de l'Educació de la UOC, que incorpora arran d'aquest ajut la investigadora Maria Casanovas. Es tracta d'una recerca que repensa des d'una visió pedagògica els espais d'aprenentatge dels centres educatius en qualsevol nivell, des de l'escola fins a la universitat, i com es poden adaptar a qualsevol necessitat i situació d'aprenentatge. L'espai també pot ser un generador de millora en els processos d'ensenyament i aprenentatge. Un dels primers resultats ha estat establir uns principis que permeten guiar el disseny d'aquests espais. Els investigadors també han publicat un decàleg pedagògic per adaptar les aules a la situació excepcional que ha provocat la pandèmia i guiar com haurien de ser els espais per respondre a les necessitats de distanciament físic i de mesures d'higiene per la COVID-19.\nSensor per detectar fuites d'aigua en la fabricació de vehicles\nLa Generalitat també ha finançat un projecte de l’investigador Joan Melià i del catedràtic Xavier Vilajosana, del grup de recerca Wireless Networks Research Lab (WiNe) de l'IN3. Es tracta d'un sensor d'humitat de baix cost dissenyat per detectar fuites d'aigua a l'interior de vehicles de manera passiva i sense fils. El dispositiu vol solucionar un dels problemes operatius i de gestió humana més rellevants de la indústria de l'automòbil: la prova de segellat per comprovar l'estanquitat (water test) dels vehicles. Els sensors de la tecnologia WiLD (wireless leakage detection system in the vehicle manufacturing lines), col·locats en zones crítiques dels vehicles, poden detectar fuites d'aigua automàticament i sense necessitat de la intervenció manual d'un operador. D'aquesta manera es redueix significativament el temps de muntatge alhora que s'evita que les persones treballin exposades a altes humitats durant la jornada laboral. L'ajut concedit per al desenvolupament del projecte s'emmarca en el programa Indústria del Coneixement, en la modalitat Llavor, destinada a projectes innovadors amb potencial d'incorporació al sector productiu.\nLa recerca i la innovació (R+I) de la UOC contribueixen a solucionar els reptes a què s'enfronten les societats globals del segle xxi, mitjançant l'estudi de la interacció de les tecnologies de la informació i la comunicació (TIC) amb l'activitat humana, amb un focus específic en l'ensenyament en línia i la salut digital. Els més de 400 investigadors i 50 grups de recerca s'articulen entorn dels set estudis de la UOC i tres centres de recerca: l'Internet Interdisciplinary Institute (IN3), l'eLearn Center (eLC) i l'eHealth Center (eHC).\nEl projecte Xatkit: Massive generation of chatbots on-demand, referència 2019 INNOV 00001, el projecte WiLD; el projecte SmartClassroom: Innovative Educational Methodologies to Design Learning Spaces, referència: 2019 INNOV 00007, i el projecte Wireless Leakage Detection system in the vehicle manufacturing lines, referència 2019 LLAV 00005, tenen el suport de la Secretaria d'Universitats i Recerca del Departament d'Empresa i Coneixement de la Generalitat de Catalunya i han estat cofinançats per la Unió Europea a través del Fons Europeu de Desenvolupament Regional (FEDER).\nInvestigadora del projecte SmartClassroom\nCatedràtic dels Estudis d'Informàtica, Multimedia i Telecomunicació


▷ ⭐El temps a Sant Joan de Mollet⭐ - eltemps24.cat\nEl temps 24 » El temps a Sant Joan de Mollet\nA continuació tens la previsió meteorològica de Sant Joan de Mollet per demà, si vols veure la informació més actualitzada del temps a Sant Joan de Mollet en aquest moment podràs veure totes les dades perquè aconsegueixis planificar la teva setmana.\nSant Joan de Mollet és una població de la província de Girona a Catalunya concretament forma part de la comarca Gironès, i disposa de 2.042 habitants segons l’últim cens. A continuació tens la informació del clima per a les pròximes hores a Sant Joan de Mollet. Disposaràs de la previsió de temperatura, vent i temps i cal posar èmfasi que la temperatura màxima va a ser de graus i la temperatura mínima serà de ºC.\nPrevisió del temps a Sant Joan de Mollet avui\nA continuació tens la previsió del clima per a les properes hores a Sant Joan de Mollet tens tot el detall de temperatura, vent i temps i cal Posar èmfasi que la temperatura màxima és de ºC i la temperatura mínima serà de graus.\nPrevisió del temps a Sant Joan de Mollet demà\nEn aquesta part de la web pots trobar les dades de la previsió del clima de Sant Joan de Mollet per demà, pots veure la informació de les pròximes hores i pots veure la previsió global per demà.\nMeteorologia a Sant Joan de Mollet per als propers dies


El Parèntesi: 01/07/14 - 01/08/14\nLa setmana passada va ser la festa grossa de Pamplona, els Sanfermines, i de la multitud d’imatges que habitualment deixa la celebració, aquest any en destacaria una especialment.\nEs tracta d’un jove que, mentre corria un “encierro”, sostenia el mòbil en alt per fer-se un selfie (la famosa fotografia en format autoretrat que últimament està fent furor, sobretot a les xarxes socials), amb el toro ben present i amenaçant a un metre escàs del seu cos.\nDiuen que a l’home li pot caure una bona multa per una imprudència semblant (i encara sort que no va succeir l’accident... ja que llavors aquesta encara seria més forta), però es veu que l’impuls de deixar constància d’aquell instant va ser més poderós que qualsevol temor econòmic... o animal.\nCertament, el fenomen aquest dels selfies (el Termcat proposa la paraula “autofoto”, però així ens entendrem millor) és, com a mínim, peculiar. D’una forma estretament relacionada amb Internet, la seva popularitat ha assolit unes mesures desproporcionades.\nQuan s’inicià, el fet quedà molt restringit a l’àmbit dels adolescents, però ara s’ha escampat en sectors molt més “formals” (qui no recorda, per exemple, el selfie d’Obama amb la primera ministra de Dinamarca; o el que la presentadora Ellen DeGeneres prengué a la darrera cerimònia dels Oscar, amb un estol d’actors i actrius coneguts al seu voltant).\nLa seva influència és tanta que fins i tot els psicòlegs han començat a estudiar el fenomen i hi han relacionat una condició patològica, a la que han batejat com a Selfieism.\nQuins són els objectius de fer-se una d’aquestes fotos? S’han proposat diverses possibles motivacions: cridar l’atenció, aixecar-se l’autoestima, presumir d’un moment especial davant dels altres, com a missatge per a algú en especial, com a simple i pura diversió (sobretot quan es realitzen els selfies grupals), etc.\nPerò sense entrar en detalls, i observant bàsicament el que es pretén en qualsevol fotografia, sigui del tipus que sigui, la missió final deu ésser “deixar constància”. Però de què?\nPotser volen deixar-ne constància de cara als altres. No n’hi ha prou en realitzar-ho, ser-hi o pensar-ho, sinó que cal demostrar-ho, publicitar-ho. Tot allò que no deixa un solc fèrtil en el terrer de les xarxes socials és com si no existís.\nPer tant, el punt ú és dur a terme l’acció pretesa; i el segon, enumerar els possibles receptors de la nova (tot i que aquesta elecció per norma general acostuma a ser indiscriminada i la llista acaba essent majoritàriament a tants contactes com es tinguin) per fer-los arribar la informació.\nEl perill que té aquest comportament és que hi ha qui acaba tenint dues vides: una és aquella que vol (o la que li surt), amb les seves penes, alegries, emocions diverses, zones assolellades i també de tant en tant alguna ombrejada; és a dir, la vida real. Mentre que l’altra és la que queda publicada a les xarxes socials, aquella selecció de moments triats i remenats amb la finalitat de donar forma a un guió que l’interessat ha maquinat, perquè l’obra es projecti a les pantalles de les seves amistats/coneguts/saludats i tinguin la impressió que ell/ella està rodejat de quelcom semblant al que li agradaria estar vivint.\nTanmateix, també hi ha la possibilitat que vulguin deixar constància davant d’ells mateixos. No hi deu haver res més còmode que, en aquells moments que l’existència ens sol·licita fer balanç, poder apuntar a la pissarra d’un mur de Facebook, Twitter o semblant per senyalar-hi a sobre els “greatest hits”, aquells “grans moments”. Com una eina d’autoafirmació.\nPerò mentre mostrem això, en algun altre lloc (com a mínim en la consciència d’hom) deu anar quedant registrat un mur alternatiu amb aquelles coses que també fem però considerem que no interessen als altres. I de tant en tant no podrem evitar que la mirada s’hi creui i tinguem impulsos de desfer l’amistat amb aquell personatge que es presenta a l’altre costat del mirall.


22:20 | 18/11/2017\nManifest per al 8 de març, dia Internacional de les Dones\nUn any més celebrem el 8 de març, Dia Internacional de les Dones. Des de l’inici de la Revolució Industrial, àmplies capes de la població femenina dels sectors populars es van incorporar al treball assalariat. Aquesta incorporació no les eximí, però, de continuar sent responsables del treball de cura de les persones del grup familiar ni de les activitats domèstiques. Les precàries i difícils condicions de treball industrial van provocar, des de mitjans del segle XIX, l’aparició de moviments de dones que reivindicaven millors condicions laborals.\nEn l’origen de la commemoració del 8 de març, com a Dia Internacional de les Dones, podem destacar diversos esdeveniments importants com la vaga de les obreres tèxtils nord-americanes de 1857, l’incendi de la fàbrica Cotton o la de Triangle Shirtwaist Company de Nova York, el dia 25 de març de 1911, –indústria tèxtil on treballaven cinc-centes persones, en la seva gran majoria dones immigrants joves-.\nAquesta data és un símbol per a les dones dels cinc continents. La celebració no es basa en un únic fet ni tampoc ha tingut sempre el mateix sentit. La història canvia, és dinàmica, i el sentit dels símbols i significats també, però la reivindicació de millors condicions de treball i de vida, de drets socials i polítics, són alguns dels temes que per desgràcia en aquest segle XXI continuem reivindicant.\nLa realitat social de les condicions de vida de les dones està en un continu procés de transformació. L’evolució del paper de les dones en la nostra societat constitueix un procés complex on els avenços es contraposen a la persistència d’algunes desigualtats. Si bé, en els últims anys s’ha avançat en la consecució de la igualtat d’oportunitats, no menys cert és que, encara avui, cal seguir treballant des dels diversos àmbits públics i privats per tal de reduir progressivament les desigualtats de gènere.\nTot i els progressos assolits, les dones continuen tenint majors dificultats d’accés al mercat de treball que els homes, i es confirma l’existència de diferències rellevants tant en les condicions de treball com en la retribució econòmica. De fet, i a tall d’exemple, la bretxa salarial – és a dir, la diferència salarial entre la remuneració laboral dels homes i de les dones – ha augmentat.\nSón molts els avenços que s’han aconseguit però és molt encara el camp que cal recórrer en favor de la igualtat efectiva entre dones i homes. Per això, volem recordar que, per acabar definitivament amb aquestes discriminacions, cal que les dones siguin presents a tots els espais de decisió. Sense aquesta presència, totes les polítiques d’igualtat seran parcials i insuficients. La plena participació de les dones en condicions d’igualtat en totes les esferes de la societat, inclosa la participació en els processos d’adopció de decisions i l’accés al poder. Les dones són les que ocupen un treball invisibilitzat domèstic i un paper devaluat en el mercat laboral i això s’ha d’acabar. No es pot progressar en la nostra societat si no trenquem amb aquests rols. És feina de tothom, d’homes i de dones, de la societat. És feina d’educar o reeducar en valors d’igualtat de gènere als nostres infants. És establir com un objectiu fonamental de la nostra societat l’assoliment ple i real de la divisió del treball, en totes les seves vessants, equitativa. És fonamental per a la consecució de la igualtat efectiva entre dones i homes.\nAquest és el gran repte que tenim al davant, i l’hem d’assolir amb la col·laboració i la complicitat de totes les institucions, agents socials i de les dones i els homes dels nostres pobles i ciutats, perquè només així podrem fer-ho realitat.\nData de modificació: 23/02/2017 10:58:07


::Portada Dinamisme Programes\nResidencial - Inserció Social - Sensibilització (Edu-k) - Tapa't - Recerca i Formació - Cooperació Internacional - Associació AMICS\nAlberg de Sant Joan de Déu: centre d’acolliment residencial de 52 places per homes i dones amb un perfil de treball enfocat en l’acompanyament envers la seva plena inclusió social. Curta – mitja estada, marcada pel pla de treball personalitzat i destinat a abordar tots aquells aspectes (socials, laborals, econòmics, de salut, relatiu a addiccions, emocionals) que siguin necessaris per fer possible la re inclusió social. Concertat amb l'Ajuntament de Barcelona.\nPisos d’inclusió social Llar Principal, Llars Zona Franca, Llar Poble Sec, Llar Collblanc, Llar Roquetes, Llar Verdum, Llar Torrebaró, Llar El Masnou, Llars Besós: amb pla de treball, però acompanyament menys intens. segons el tipus de pis, amb diferents graus d’autonomia assolits que cal consolidar.\nEl Programa Externs es va posar en marxa al 2016 per tal de donar suport a les persones que havien estat residents als centres de Sant Joan de Déu Serveis Socials Barcelona i que en acabar el seu procés i aconseguir un allotjament fora dels centres, necessitaven cert grau d’acompanyament per tal de no recaure en la situació prèvia de sense llar.\nAquest acompanyament ajuda a la persona participant del projecte a vincular-se al seu territori de residència, per enfortir la seva xarxa social, i perquè conegui i creï vincles amb les entitats i els recursos que els ofereix la seva zona de residència.\nEl Programa Externs és un recurs puntual que té una durada variable en funció de les necessitats de la persona participant i que finalitza quan la persona atesa té una situació estabilitzada. El Programa Externs rep el suport de la\nTallers de suport a la recerca laboral i noves tecnologies: El taller de noves tecnologies s’ha desenvolupat de manera coordinada i complementàriament al de suport a la recerca laboral.\nTramitació i seguiment de persones amb PIRMI (Programa Interdepartamental de Renda Mínima d’Inserció): per recolzar i donar seguiment i acompanyament a aquelles persones en recerca laboral i de recuperació de la plena autonomia, en situació d’atur temporal però en treball de recerca real i possibilitats d’estabilitzar-se en una vivenda amb independència, a curt o mig termini.\nDirigit a nois i noies joves: xerrades a escoles per formar, i desmuntar tòpics al voltant de la pobresa i la exclusió social, avui. Persones en aquesta situació formen part de l’equip formatiu que va a les escoles. Integrat en el programa Escoles Amigues coordinat des de l’Obra Social de Sant Joan de Déu.\nLa campanya Tapa't té com a objectiu principal oferir mantes i sacs de dormir a les persones que ho necessiten al llarg dels mesos de fred.\nConstitució d’un Grup de Recerca en Exclusió Social, juntament amb la Escola Universitària d’Infermeria de Sant Joan de Déu. Amb algunes recerques acabades i publicades, o en curs.\nEn preparació, un postgrau oficial sobre Exclusió Social amb el Departament d’Antropologia de la Facultat de Geografia i Història de la Universitat de Barcelona.\nSom receptors d’aproximadament vuit alumnes a l’any de diverses titulacions oficials,que realitzen les seves pràctiques amb nosaltres. Les titulacions, són Treball Social, Educació Social i Integració Social, i els centres Universitaris i Centres Docents des don provenen, són la Universitat de Barcelona, la UNED, Sagrat Cor de Sarrià i Escola Salvador Seguí. Aquests alumnes tenen el seguiment personalitzat d’algun dels nostres professionals de referència, que acompanya les seves pràctiques. Els i les alumnes en pràctiques, participen activament del funcionament de la Institució, participen a les reunions de equip i s’orienta la seva memòria de pràctiques per tal que tinguin una vessant eminentment pràctica i poder assolir l’objectiu de formar alhora que afavorir el contacte amb la realitat del dia a dia del/la professional en que s’està convertint l’alumne/alumna.\nL’agost de 2010 ens varem Agermanar amb la Fundación San Juan de Dios México, A. C.. Aquesta Fundació, fa més de quinze anys que ofereix servei a les persones sense llar de la ciutat de Guadalajara, a l’estat de Jalisco, Mèxic.\nL’objectiu d’aquest Agermanament és l’intercanvi de coneixement i experiència, en forma d’una interacció continua i en constant evolució. Aquest intercanvi, està propiciant la possibilitat de compartir models de comprensió, abordatge i treball de la exclusió social, la pobresa i la situació de sense llar, tant amb els centres de l’Orde Hospitalari de Sant Joan de Déu a Mèxic, com amb organismes i institucions públiques amb responsabilitats en l’atenció a aquest col·lectiu.\nEn el decurs del 2006 i especialment durant els mesos d’estiu, mil•lers de persones van posar la seva vida en risc intentant un desesperat trajecte en embarcacions lleugeres i de costa, els cayucos, per travessar a mar obert grans trajectes, moltes vegades des de les costes Senegaleses o Mauritanes, amb destí a les costes de Canàries. S’iniciava una nova ruta migratòria des d’Àfrica cap Europa. El gran volum de persones arribades a les costes Canàries exigia una resposta urgent i efectiva d’atenció bàsica. Entre elles, hi havia centenars de menors d’edat que havien compartit el mateix risc, que s’enfrontaven a les mateixes dificultats del projecte migratori en solitari i a precari, des de la seva personalitat encara en formació. En resposta a la crida que l’Administració de l’Estat i l’Autonòmica feien a la societat civil per atendre a aquests menors col•lapsats a les Illes Canàries, la Companyia de les Filles de la Caritat, va proposar a Salesians i a l’Orde Hospitalari de Sant Joan de Déu, a través de Sant Joan de Déu Serveis Socials, d’iniciar un projecte comú. Així va néixer AMICS, amb dos tipus de servei: Centre residencial per menors d’edat subsaharians tutelats per DGAIA, i els pisos d’inclusió per a joves subsaharians majors d’edat. Des d’aquell novembre de 2006 en que van arribar els primers vint nois de Canàries, AMIC ha treballat per trenta sis nois, subsaharians o magrebins, que han crescut, s’han format, molts d’ells s’han inserit en el mon laboral i alguns ho estan simultaniejant amb continuar-se formant. Actualment, AMICS atén a tres nois menors d’edat tutelats per DGAIA, i a set joves en places a pisos d’inclusió per a majors d’edat.


Carrer Catalunya\nTotes les notícies Urbanisme Carrer Catalunya\ndimecres, 19 de novembre de 2014 19:14\nCanvis de mobilitat al nucli de la Roca del Vallès a partir del proper 24 de novembre amb la supressió d'un sentit de circulació del carrer Catalunya i l'obertura al trànsit a través del carrer Sant Sadurní\nEl proper dia 24 de novembre el nucli de la Roca tindrà una transformació important en la mobilitat rodada, guanyant espai pels vianants i pacificant el trànsit, reduint especialment el trànsit de pas i de vehicles pesants.\nEl dia 24 se suprimirà el sentit de circulació en direcció Vilanova del carrer Catalunya, i començaran les obres que contemplen l’ampliació de les voreres.\nDes del dissabte 22 de novembre estarà obert al trànsit el nou itinerari en sentit Sud, a través del carrer Sant Sadurní.\nPer tal que ens sigui fàcil adaptar-nos a la nova mobilitat rodada, quant a trànsit intern, us adjuntem un plànol indicatiu d’itineraris recomanats:\n1.-\tSi voleu anar als barris Rambla Sud i Reixac, i/o a l’escola Pilar Mestres o al Centre Cultural, arribant des de Granollers o des de Mataró, us recomanem l’itinerari pels carrers Sant Sadurní i Tenor Viñas, deixant de passar per la plaça de l’Era.\n2.-\tSi voleu anar als barris al voltant del carrer del Bosc, arribant des de Granollers, us recomanem l’itinerari pels carrers Sant Sadurní, Tenor Viñas i Catalunya, deixant de passar per la plaça de l’Era.\n3.-\tSi voleu anar als barris al voltant del carrer del Bosc, arribant des de Mataró, us recomanem l’itinerari pel carrer Verge de Montserrat, Espronceda i Verge del Carme, deixant de passar per Catalunya.\n4.- Per anar als barris de Rotacomba, al Nucli Antic o al Centre, com sempre.\n1.-\tSi voleu anar en direcció Vilanova des del barri de la Rambla Sud, o des del Centre, us recomanem l’itinerari pels carrers Indústria, Sant Sadurní i Tenor Viñas, atès que encara no s’ha obert el perllongament del carrer Hermenegild Carreras. En direcció Granollers o Mataró, com sempre.\n2.-\tSi voleu anar en direcció Vilanova des dels barris al voltant del carrer del Bosc o Rocatomba, us recomanem l’itinerari pels carrers Verge del Carme, Salvador Espriu, Velàzquez, ctra. d’Òrrius, i Catalunya. En direcció Granollers o Mataró, com sempre.\n3.-\tSi voleu anar en direcció Vilanova des del Nucli Antic, us recomanem l’itinerari pels carrers Sant Sadurní i Tenor Viñas. En direcció Granollers o Mataró, com sempre.\nEsperant una ràpida i còmoda adaptació a aquests nous itineraris de mobilitat rodada, i desitjant que les obres del carrer Catalunya no us generin gaires molèsties, aviat començarem a comprovar la positivitat de totes aquestes mesures des del punt de vista d’interès general, de l’ús més humà de l’espai públic urbà i d’una convivència més harmònica en el nostre centre urbà.\nRestem, com sempre, a la vostra disposició per a qualsevol suggeriment o qualsevol observació que ens ajudi a millorar aquesta actuació, que probablement es detectarà amb la seva posada en servei.\nConsulta el mapa de mobilitat:


Relat "Quatre línies mal escrites amb Amor i Melangia després de cinc anys units"\nInici > detall del relat: Quatre línies mal escrites amb Amor i Melangia després de cinc anys units\nQuatre línies mal escrites amb Amor i Melangia després de cinc anys units\nUn relat de: Dida\nAmor sí !!, amor, perquè t'estimo com mai havia estimat. Els sentiments que flueixen del meu interior m'inspiren en creure que ets la persona amb la que m'havia de creuar dins del meu destí, la que m'havia de despertar el sentit de la vida, de l'amor, la relació, l'estabilitat, el matrimoni, la família, l'envelliment i la mort.\nTot va començar en una mirada, cafès plens d'excitació i entusiasme, xerrades plenes d'harmonia i neguit, esmorzars que simulaven els nostres sentiments, passejades divertides on els jocs eren els principals protagonistes, escapades diverses, on el principal era estar un al costat de l'altre, no importava ni quan ni ho on, ni amb qui, sinó..., estar junts, notar com els nostres cossos es necessitaven cada vegada més i més.\nLa nit d'aquell tretze de Febrer, la passió i la indecisió van ser les gran protagonistes. Aquella emoció davant el primer contacte, aquella il·lusió de les nostres mans tremoloses acariciant la pell, la tendresa dels nostres llavis, la humitat de la suor sobre el ventre, el soroll del cor bategant amb força, els primers gemecs, la respiració accelerant cada vegada més, l'aroma del nostre sexe omplint l'habitació i finalment una sensació de llibertat i placidesa ens va fer gaudir fins assolir la plenitud,...el clímax. Es fa clar i el sol truca a la porta, quin bon despertar, tenir-te al meu costat...\nAl igual que la terra i l'oceà, la nostra unió va succeir sota el mateix sostre, on vàrem començar a conèixer el sentit de compartir, respectar, de construir, del compromís, la seguretat,..en fi,...del saber estar.\nCom en la meteorologia hem tingut anticiclons, borrasques i depressions, però el més abundant ha estat la bonança, on el sol amb un càlid benestar i les estrelles brillant amb intensitat, han estat presents en la nostra parella, sense misterioses boires i on les pluges jan aparegut en contades ocasions.\nHi han sentiments i emocions que donen una dimensió entranyable a la nostra relació, una relació digna, admirable i envejable per molts.\nPer això de l'amor es tan complex...un dia creus que l'amor de la teva vida està aquí i a l'altre... apareix la melangia sí!! melangia perquè et noto llunyà, com la muntanya del mar, en contacte per rius i afluents però distanciats per valls i turons i...et sento tan lluny,...tan!!!\nEls principis no poden ser eterns, però sí la foguera que vàrem crear aquell divuit de gener, aquella foguera que encara continua viva, tan viva com al principi però amb menys intensitat, encara sento l'escalfor que desprèn, Hem d'aconseguir que la flama creixi de nou, hem de posar llenya a la nostra foguera i obtenir les espurnes més lluminoses i plenes d'amor que haguem pogut veure fins ara.\nReviure el passat m'apropa a tu, vull ser qui posi la música de la teva felicitat eterna i et faci oblidar les melodies negatives que hem viscut.\nPer sempre teva,....DIDA9\nAmor dolç i perillòs\nL'enyor d'un amor\nNit del 13 d'octubre\nTu... sempre tu\nVida i felicitat\nDescobrir la realitat\nAmistat o ...\nVint de Març del 2007


La Generalitat porta la causa del Tribunal de Comptes a l'ONU\nEnvia un informe a l'Alt Comissionat per als Drets Humans de les Nacions Unides sobre l'òrgan fiscalitzador i la reforma del delicte de sedició\nBarcelonaLa Generalitat aspira que la causa del Tribunal de Comptes contra alts càrrecs del Govern per l'acció exterior aparegui als informes de l'ONU. Aquest divendres, la direcció general per a la Promoció i Defensa dels Drets Humans, que depèn de la conselleria d'Igualtat i Feminismes, ha enviat a les Nacions Unides dos documents que assenyalen la vulneració dels drets humans que, a parer seu, representen la causa a l'òrgan fiscalitzador i també la formulació del delicte de sedició a Espanya. Aquests informes s'han lliurat al relator especial sobre el Dret a la Llibertat de Reunió Pacífica i d'Associació de l'Alt Comissionat per als Drets Humans de l'ONU, Clément Nyaletsossi Voule, amb l'objectiu que s'incorporin a l'informe que presentarà al Consell de Drets Humans de les Nacions Unides.\nConcretament, el document de la Generalitat considera que els procediments del Tribunal de Comptes no ofereixen les garanties necessàries i "generen indefensió". L'executiu català culpa d'aquestes mancances als "biaixos polititzats en el procés d'elecció dels seus membres i en la seva funció jurisdiccional, desvinculada de la justícia ordinària". A més de la falta de garanties processals i la politització dels seus membres, el Govern també apunta que l'òrgan fiscalitzador s'extralimita en les seves funcions.\nAquest no ha sigut l'únic moviment per intentar que la causa al Tribunal de Comptes arribi als òrgans supranacionals. Ara fa un mes, per exemple, la senadora d'ERC i membre del Consell d'Europa, Laura Castel, va enviar un informe sobre "la greu repressió econòmica del Tribunal de Comptes contra l'independentisme" a diverses instàncies europees, entre les quals la comissària de Drets Humans del Consell d'Europa, el Grup d'Estats contra la Corrupció (GRECO) o la Comissió de Venècia.\nEl delicte de sedició, una excepció a Europa\nLa Generalitat no només ha enviat a l'ONU un document sobre el Tribunal de Comptes, sinó que un altre informe analitza el delicte de sedició. Aquest ha sigut elaborat pel despatx d'advocats Xarxa Jurídica i defensa que la formulació actual de la sedició obre la porta a penalitzar drets fonamentals com el de protesta. A més, l'informe també repassa l'existència de delictes d'aquesta tipologia a altres països i conclou, després de comparar-ho amb 17 estats, que "el cas espanyol no té homòlegs en el context europeu i obeeix a criteris de criminalització o càstig desfasats respecte als estàndards europeus".\nTambé assegura que la interpretació que ha fet el Tribunal Suprem del delicte de sedició "no és clara, vulnera principis de legalitat" i provoca inseguretat jurídica, a més de situar la desobediència civil no violenta multitudinària en l'empara d'aquest delicte, sense que la renúncia a la violència impliqui cap diferència.\nTot i aquest posicionament de l'executiu, ni ERC ni Junts són de moment proclius al fet quer una reforma del delicte de sedició solucioni part del conflicte, a diferència de Podem –impulsor de la mesura– i el PSOE –que afirma que hi està treballant encara que no s'hagi fet públic cap avenç–. Per ara, és una incògnita saber si l'aval del Consell d'Europa a la reforma del delicte, que va dir fa un mes i mig que serviria per evitar penes "desproporcionades" com les que han patit els líders independentistes, farà canviar d'opinió els republicans i JxCat i activarà la tramitació de la Moncloa.\nTribunal de Comptes ONU Consell d'Europa delicte de sedició


Taula rodona “Present i futur de la pesca submarina federada” a Catalunya\nLa FECDAS fa un pas més per considerar la pesca submarina FEDERADA com a exemple a seguir.\nDes de fa uns quants anys els federats que practiquen la pesca submarina han seguit tot un seguit de pautes encaminades a fer més sostenible aquesta activitat recreativa.\nSe ha pujat el pes mínim de les captures, molt per sobre, de l’edat mínim de reproducció i de les mides oficials. Per exemple, els congres i morenes a 4 kgrs. (sense pes mínim) i els meros a 3 kgrs. (mínim 1,2 Kgrs./45 cm.).\nS’ha inculcat la pesca selectiva i variada. En les sortides s’ha promogut les captures per “cupos” potenciant la varietat per sobre de la pesca d’una sola espècie.\nLa pesca submarina federada acata i segueix les propostes de no pescar espècies vulnerables en ser l’única pesca que permet veure el peix i decidir abans de capturar-lo.\nS’ha donat molta importància a respectar els altres usuaris del medi marí.\nHabitualment, s’ha solidaritzat en activitats paral·lels per potenciar el valor social i benèfic de las sortides. Col·laboracions amb la Fundació Banc dels Aliments, Caritas, Associacions contra el Càncer...\nS’ha potenciat una activitat alternativa, la fotografia de peixos a pulmó lliure, anomenada fotosub apnea.\nLa pesca submarina federada representa un esport minoritari i a l'hora molt arrelat i popular a Catalunya. Té un caràcter altament formatiu per als joves, tant pel que fa al conreu de les capacitats físiques, psíquiques i morals del propi esportista com al coneixement i respecte pel mar i els peixos.\nLa xerrada / debat “El present i futur de la pesca submarina a Catalunya” pretén fer un pas més per revisar el camí que s’ha fet fins ara i què cal fer en el futur proper.\nLes persones que fan de ponents són de primer nivell mundial i garanteixen una xerrada / debat molt interessant en el marc de les activitats del 60 aniversari del club SPAS Mataró.\nDepartament de pesca submarina de la FECDAS


Actualizada 23/05/2022 a las 12:39\nFormació de l’espiral\n© Així es forma l'espiral d'Ulam amb els primers nombres.\n© Patrons formats amb una espiral de 40.000 nombres. Hi ha diagonals que he ressaltat que es destaquen perfectament\nAquest cap de setmana la ciutat de Lleida omple els Camps Elisis d’espirals: d’espirals logarítmiques en forma de closca de caragol i d’espirals d’Arquimedes en forma de llonganissa encaragolada per fer-la a la brasa. Com d’aquestes espirals ja vaig parlar-ne eun altre article avui anem a per una altra espiral, aquest cop resultant d’una curiositat numèrica: l’espiral d’Ulam.\nStanislaw Ulam (1909-1984) va ser un matemàtic nascut a la ciutat ucraïnesa de Lviv i conegut sobretot pels seus càlculs teòrics utilitzats per construir la bomba d’hidrogen quan treballava al laboratori Nacional de Los Álamos. Tot i això Ulam tocà moltes altres tecles en el món de les matemàtiques com la teoria de nombres, els atractors en sistemes dinàmics, la generació de nombres pseudoaletoris, el pla Orion per a la propulsió nuclear de vehicles espacials, la biomatemàtica (centrant-se en la genètica i l’estudi del cervell) i seu també és el mètode Monte Carlo, molt utilitzat per resoldre problemes mitjançant mostreig estadístic de nombres aleatoris.\nS’explica que un dia de l’any 1963 assistint a una conferència que resultava ser una tabarra, Ulman va agafar un paper i un boli (ara ens posaríem a mirar el mòbil) i va començar a escriure els nombres naturals: 1, 2, 3, 4, 5… amb la gràcia que els va anar escrivint formant una espiral. No sé quants números devia escriure Ulman a la seua llibreteta però de ben segur que en van ser uns quants, la qual cosa volia dir que la conferència era llarga. Quan Ulam es va haver cansat d’escriure números se’ls devia quedar mirant i com molts matemàtics quan veiem nombres sempre ens fixem primer en els nombres primers (aquelles coses estranyes que fem) Ulman va fer el mateix. Així que va començar a encerclar els nombres primers de l’espiral de nombres naturals que s’havia dedicat a fer per passar l’estoneta. Ulam s’adonà que, sorprenentment, els nombres primers encerclats se situaven al llarg d’una sèrie de línies rectes diagonals provocant una aparença no gaire aleatòria. L’espiral va esdevenir tan famosa entre els matemàtics que va aparèixer a la portada del març de 1964 de la revista Scientific American.\nDes de fa segles un dels objectius de les matemàtiques és trobar algoritmes que permetin trobar nombres primers enormement grans i descompondre nombres grans en nombres primers. De moment amb l’espiral d’Ulam només hem aconseguit una curiositat, però com passa amb les matemàtiques qui sap si d’aquí a uns anys la farem servir per millorar la seguretat de les nostres transaccions per internet o per evitar que Pegasus entri al nostre mòbil.


Mapes conceptuals i diagrames amb Lucidchart - Tecnocentres\nMapes conceptuals i diagrames amb Lucidchart\nPosted on 25 d'agost de 2013 16 de setembre de 2017 by Jaume Feliu\nAplicacions d’aquest estil n’hi ha unes quantes, com ara Cmaptools o Gliffy, però jo em quedo amb aquesta per tres raons: la primera és que permet una quantitat increíble de diagrames diferents; la segona és que té una versió educativa totalment gratuïta; i la tercera és la seva integració total amb els comptes de Google i Google apps for Education, compartint i treballant col·laborativament.\nGran quantitat de formes\nQuan entreu a l’aplicació amb el vostre usuari us apareixeran les formes per defecte, però teniu l’opció d’afegir-ne moltes més.\nTrobareu les típiques formes dels diagrames i moltes més. Formes d’arquitectura (per fer plànols), de circuits elèctrics, de xarxes d’ordinadors…\nA més, es poden importar les imatges que vulgueu.\nSi el vostre centre no té Google apps for education i vosaltres no teniu cap usuari de Google, podeu registrar-vos normalment a https://www.lucidchart.com/users/registerPersonal. Trieu la versió Free que està limitada en espai i compartició.\nUn cop estigueu registrats podeu accedir a https://www.lucidchart.com/education i demanar que us actualitzin el compte (Request free upgrage). Al cap de poques hores tindrem el compte actualitzat i sense limitacions.\nIntegració total amb Google\nSi també s’usa Google drive, és ideal connectar el compte de LucidChart amb el de Google apps, així es treballa des de Drive. Si s’ha fet aquesta integració, quan es vol crear un diagrama es pot anar al Google Drive i amb el botó CREA apareix LucidChart.\nSi en crear l’usuari, enlloc de crear un usuari per a LucidChart es tria l’opció d’usar l’usuari de Google, això ja és automàtic.\nIntegració total amb Google apps for Education\nPer evitar que cada alumne i cada professor es creein un compte (o l’enllacin al del Google) i demanin l’actualització del compte, es pot integrar automàticament al domini de Google apps for education. D’aquesta forma s’instal·la a tots els usuaris del domini i no caldrà que ningú es registri. Tothom ho trobarà a la barra al costat de Gmail, Drive, Calendar…\nPer fer-ho l’administrador haurà d’instal·lar l’aplicació al domini de Google apps amb el següent enllaç:\nDesprés haurà de demanar l’actualització per al seu compte d’administrador, així no caldrà pagar: https://www.lucidchart.com/education\nAls usuaris ja existents al Google apps for education, els apareixerà a la barra negre de Google, on hi ha el Gmail, Drive, Calendar …\nSi fan clic a Lucidchart, els demanarà permís per accedir al seu nom i adreça i si li concedeixen els quedarà instal·lat.\nQuan des de Drive accedeixin a fer un nou document, els apareixerà també Lucidchart i serà com un arxiu més de Google Drive. Es podrà compartir, obrir i modificar simultàniament per més d’un usuari, i desar a les carpetes del Drive.\nEls usuaris que es crein nous al Google apps, no cal ni que doni permís a LucidChart, ja el tenen integrat del tot.\nPer arrodonir-ho, us podeu descarregar la següent aplicació per a Chrome:\nAmb ella, si esteu fent un diagrama que només utilitzeu vosaltres, podreu seguir-lo treballant sense connexió a Internet.\nEn resum, una bona eina per utilitzar tot el centre per a fer esquemes, mapes conceptuals i diagrames.\nPosted in Alumnes, Eines 2.0, Professors, TIC, Uncategorized @ca\nPrevious PostEines 2.0: unificació dins del centre\nNext PostGoogle Drive: compartir carpetes o documents?


La Junta Directiva de Mutual Midat Cyclops, mútua col·laboradora amb la Seguretat Social núm. 1, ha acordat convocar una Junta General ordinària dels mutualistes.\nLa dita Junta General se celebrarà a l'Auditori de la Mútua, situat a Barcelona, a l'avinguda Diagonal, 394, 2a planta, a les 11.30 hores del dia 21 de juliol de 2021, en primera convocatòria, i si escau, mitja hora després, en segona convocatòria, per a deliberar i resoldre sobre els assumptes inclosos en els punts següents:\n1r. Examen de la gestió de l'entitat, així com de les dotacions i aplicacions del patrimoni històric, i aprovació, si escau, dels comptes corresponents a l'exercici 2020; i adopció d'un acord sobre l'aplicació del resultat econòmic generat.\n2n. Examen i aprovació, si escau, de l'avantprojecte dels Pressupostos per a l'exercici 2022, amb habilitació de la Junta Directiva per a fer-ne l'adaptació a les instruccions impartides pel Ministeri d'Inclusió, Seguretat Social i Migracions.\n3r. Aprovació, si escau, de la gestió de la Junta Directiva i de la Comissió de Prestacions Especials durant l'exercici 2020, i ratificació, si escau, de les actuacions d'aquests òrgans.\nEls socis mutualistes poden consultar els comptes anuals de l'exercici 2020 tant a la seu central d'aquesta entitat (av. Josep Tarradellas, 14-18, de Barcelona), com en qualsevol dels centres d'acreditació, en els horaris i les dates habilitats per a la validació de la targeta d'assistència o la delegació de vot, tal com s'indica en l'apartat 2 de les condicions d'acreditació.\nCom a mesura de control de la pandèmia de la COVID-19, anteposant en tot moment la salvaguarda de la salut dels associats i empleats, es recomana no assistir físicament a la Junta General ordinària i exercir el dret de vot mitjançant la delegació corresponent en els termes indicats en les condicions d'acreditació per a intervenir-hi, aprovades per la Junta Directiva en data 20 de maig de 2021, que s'esmenten en l'anunci de la convocatòria.


Trotsky, Lev - biblioteca social d'olot\nfebrer 25, 2011 gener 6, 2013 biblioteca digital t\nLev Davídovitx Bronstein, més conegut com Lev Trotski. Va ser un revolucionari marxista rus i una de les figures més destacades de la revolució russa de 1917. Va néixer a Iànovka (Ucraïna) l’any 1877 i va morir assassinat a Coyoacán (Mèxic) l’any 1940.\nVa nàixer en una família de llauradors propietaris jueus i va estudiar Dret a la Universitat d’Odessa. Des de ben jove va participar en l’oposició clandestina contra el règim tsarista, s’adherí als ideals socialdemòcrates l’any 1896 i organitzà una Lliga Obrera del Sud de Rússia (1897). Va ser detingut diverses vegades i desterrat a Sibèria; però va aconseguir escapar-ne el 1902 i es va unir a Londres amb un dels caps de l’oposició socialdemòcrata a l’exili: Lenin. Aquest el va fer entrar en la redacció del diari Iskra.\nMembre principal del Politburó després de Lenin, recolzaria a este en les seues principals innovacions fins que una apoplexia va obligar Lenin a apartar-se de la política. En oposició a Trotski, es van unir Grigori Zinóviev, Lev Kàmenev i Stalin. Este agrupament, una vegada que va aconseguir apoderar-se de la direcció del Partit, va acusar Trotski de cometre serioses violacions a la disciplina del partit, amb l’objectiu de debilitar les seues organitzacions. En conseqüència Trotski és primer destituït com a comissari de Guerra, després apartat de la direcció del partit i posteriorment expulsat del mateix. Més tard seria deportat a Kazakhstan (Àsia Central) i finalment expulsat de la URSS en 1929.\nD’altra banda, Trotski començaria un autèntic pelegrinatge per diferents països des dels quals poguera expressar públicament les seues crítiques a l’estalinisme.\nFinalment, Lev Trotski arriba a Mèxic, després d’una sèrie de gestions realitzades principalment pel pintor mexicà Diego Rivera davant del president Lázaro Cárdenas qui, en 1938, li concedix l’asil polític. A la seua arribada, Trotski va ser rebut en el port de Tampico per Frida Kahlo, esposa de Rivera i transportat cap a la ciutat de Mèxic a bord del tren presidencial. Va viure en la “Casa Blava”, domicili de Frida i Diego en Coyoacán, fins a la ruptura política amb este últim, que es va donar en 1939. En eixe any, va canviar la seua residència al Carrer de Viena també en Coyoacán, on va viure fins al dia de la seua mort. En eixa casa, Trotsky va patir dos atemptats, el primer d’ells ocorregut al maig de 1940. Durant la matinada del dia de l’atemptat, un comando de 20 hòmens armats comandats pel pintor David Alfaro Siqueiros, va aconseguir penetrar a la casa amb la complicitat de Robert Sheldon Hart, un guardaespatlles de Trotski que era un doble agent. Els intrusos van disparar prop de 400 tirs amb armes de gros calibre. El mateix Siqueiros va disparar contra el llit on dormien Trotski i la seua esposa Natalia Sedova, sense aconseguir assassinar-los, perquè van aconseguir proveir-se junt amb una paret, al costat del seu llit. Els guàrdies de Trotski van repel·lir els intrusos i estos van haver de fugir sense aconseguir la seua comesa. Uns mesos més tard, el 20 d’agost de 1940, Trotski va patir un segon atemptat en eixa mateixa casa, que li costaria la vida. Ramón Mercader conegut amb l’àlies de Jacques Mornard, va entrar a la vivenda amb enganys i va clavar salvatgement un piolet en el cap de Lev Trotski qui confiadament, assentat en el seu escriptori, llegia un escrit que este home li havia entregat. Trotski va morir l’endemà en un hospital de la Cruz Verd, en la Ciutat de Mèxic. Cal assenyalar que a les seues exèquies, van assistir prop de tres-centes mil persones, en una ciutat que en aquell moment a penes comptava amb uns quatre milions d’habitants.\nDurant els seus anys d’exili, Trotski escriuria diversos assajos: (l’autobiografia La meua Vida, Història de la Revolució Russa, La revolució traïda) i articles sobre temes d’actualitat (estalinisme, nazisme, feixisme, la Guerra Civil espanyola). Des del seu exili també encapçalaria l’oposició comunista dissident, que formaria la IV Internacional.\nStalin havia donat l’ordre d’assassinar Trotski, i Jotov, encarregat de les operacions contra aquest a Mèxic, es va valdre de dos comunistes catalans, Caritat i Ramon Mercader (mare i fill), per a dur a terme el pla. Encara que el palauet en què vivia estava fortament custodiat, Ramon Mercader aconseguiria infiltrar-se en el seu cercle guanyant-se la confiança d’una de les secretàries de Trotski, Silvia Ageloff. Amb el pretext que llegira un escrit seu, Mercader es va acostar a Trotski i, mentre aquest llegia, li va clavar un piolet al cap. En sentir el seu crit, que ressonà per tota la casa, els seus custodis hi acudiren ràpidament. Malgrat això, ja no s’hi va poder fer res i Trotski moriria un dia més tard en un hospital de Ciutat de Mèxic. Mercader va passar 20 anys a la presó per este crim. A la seua eixida de presó, i de pas en la seua ruta cap a l’URSS, Mercader seria rebut amb honors en la Cuba revolucionària.\nTrotsky_Lev – Historia_de_la_revolucion_rusa\nPreviousTroyes, Chrétien de\nNextTolstoi, Lev Nikolàievitx


Josep Saravia: A Andorra el càncer infantil no el veiem\nJosep Saravia: "A Andorra el càncer infantil no el veiem"\nNoticies » Societat 04 de desembre, 2019\nL'associació Andorrana contra el Càncer (Assandca) alerta que la CASS no té xifres dels casos de càncer infantil al país perquè els malalts es tracten fora i la unitat de radioteràpia continua sent no rendible pel Govern.\nEl càncer infantil és la primera causa de la mortalitat infantil al món i Andorra, segons el president de l'associació contra el càncer, Josep Saravia, "a Andorra no el veiem, ningú té les estadístiques ni es coneix fins on arriba". "Ens assabentem quan, per desgràcia, algú l'ha patit, no l'ha superat o quan els pares tenen un problema important i venen a l'associació".\nLa CASS no pot comptabilitzar els casos i s'ignora el nombre de malalts, ja que els infants que en pateixen reben tractament a l'estranger.\nQuan detecten càncer en un infant, aquest ha d'anar a tractar-se a Barcelona o Tolosa i les famílies han d'adaptar-se a una situació difícil, sobretot les monoparentals. Una situació que es repeteix quan el pacient és un adult.\nUna de les solucions que reclama Assandca seria crear una unitat de radioteràpia, que ja es va planificar en la legislatura anterior. El Govern, però, afirma ara que no seria rendible perquè els nous casos per any no arriben als 300.\nL'associació, en canvi, insisteix que superarien aquesta xifra si es poguessin comptabilitzar també els pacients que resideixen als territoris veïns més pròxims a Andorra.\nSaravia ha fet aquestes declaracions en el marc de la conferència ''Càncer a la infància'', en la qual alguns especialistes van explicar la situació d'aquesta malaltia, com intentar evitar-la i com conviure-hi.


Química Casolana - Any Internacional de la Química 2011 Tarragona\nInici > Química Casolana\nBall de pansesPaper indicador de colBase forta-base febleÀcid fort-àcid febleNetejant la plataDe sòlid a gas, sense passar per l’estat líquidEscriptura màgicaTransformacionsLes monedes verdesTest de respiracióCom es genera la pluja àcida?Acidesa en begudesIndicador de colElaboració d’un perfum d’espèciesLa poma que no s’enfosqueixUn volcà en erupcióCom inflar un globus sense bufarConstrucció d'una pila amb llimones\nOmplim una mica menys de la meitat de l'ampolla amb vinagre, i afegim unes 4 cullerades de bicarbonat a dins el globus.\nObrim la boca del globus i, amb compte, la col·loquem al voltant de la boca de l'ampolla, vigilant que el bicarbonat no hi caigui. Agafem la punta del globus i, amb un moviment ràpid, fem que el bicarbonat caigui a dins l'ampolla.\nEn pocs segons observarem com apareix un bombolleig al seu interior, i com el globus es va inflant (segons les quantitats de vinagre i bicarbonat emprades, es pot inflar més o menys). Aquest comportament està provocat perquè el bicarbonat i l'àcid acètic del vinagre reaccionen per formar diòxid de carboni (CO2), que és el gas del qual estan fetes les bombolles, i com que els gasos tendeixen a expandir-se, el globus s'infla.\nFont:Institut Català d'Investigació Química


El comissari en cap de Mossos corregeix el director i admet errors en l’aniversari de l’1-O | Catalunya | EL PAÍS Catalunya\nMiquel Esquius admet davant dels sindicats que la manifestació “els va superar en les expectatives”\nBarcelona 4 OCT 2018 - 08:52\tCEST\nMossos tancats al Parlament, mentre els manifestants donen cops a la porta. Marta Vergonyós Efe\nEl comissari en cap dels Mossos, Miquel Esquius, va admetre aquest dijous davant els sindicats que la manifestació de l'1 d'octubre “els va superar en les expectatives”, segons van explicar els presents, la qual cosa va fer que el dispositiu policial fos insuficient. El missatge es contradiu amb el que va traslladar un dia abans el director de la policia, Andreu Joan Martínez, que va afirmar en roda de premsa que “va haver-hi la capacitat d'intervenció necessària”. Interior al·lega que el director també va explicar en la seva compareixença pública que es va actuar sobre la base de la informació que es tenia.\nEn una reunió molt dura, segons tots els participants, Martínez —acompanyat també del comissari en cap dels antidisturbis— va deixar en mans d’Esquius les explicacions sobre l'operatiu, a qui va escoltar en silenci. Ell es va remetre al que s'ha dit en la seva compareixença pública i només va admetre un “matís”, segons els sindicats: quan va dir que estava previst que agents de les unitats de seguretat ciutadana —sense formació en ordre públic— participessin en el dispositiu davant del Parlament, veient-se obligats a protegir-se amb cascos obsolets i sense suficient material per a tot ells, va voler dir que “es van afegir”. La imatge dels agents, darrere dels 'antidisturbis, en cos de camisa i sabates de vestir, va ser titllada d’“indignant” pels sindicats.\nLa cúpula va aguantar les crítiques dels representants dels Mossos, que els van retreure també que els comandaments operatius haguessin de demanar en 10 ocasions autorització per carregar a la Prefactura Superior de la Policia a Barcelona, on patien llançaments d'objectes a escassos metres, i 3 al Parlament, on els manifestants van arribar a la porta i van intentar forçar-la.\n“Es van enrocar en què en cap moment va haver-hi ordres polítiques”, va explicar el portaveu del SPC, David Miquel, que demana la dimissió de la cúpula política. “S'han d'assumir responsabilitats”, es va sumar la portaveu de Sap-Fepol, Imma Viudes, que va trobar a faltar “autocrítica”. USPAC i el SindiCAT també van exigir que la cúpula dimiteixi.\nEl SME va demanar explicacions al conseller d’Interior, Miquel Buch, que aquest dijous no va participar en la reunió i va demanar que es convoqui un consell extraordinari del consell de policia per les “mentides” i la “improvisació”. “És el màxim responsable del cos i no pot estar en silenci. Li toca explicar-se davant del seu cos”, va resoldre. Buch ha anunciat que rendirà comptes en el Parlament.


Justícia i Pau demana millores en l'assistència religiosa a les presons catalanes\nL'associació Justícia i Pau reclama millores que permetin garantir l'assistència religiosa a les presons catalanes, així com menús adequats a les confessions i sales destinades al culte. Segons el president de Justícia i Pau a Barcelona i coordinador de l'informe, Eduard Ibáñez, en els últims anys ha augmentat la pluralitat religiosa a les presons i ara hi ha reclusos de totes les confessions religioses. L'informe conclou que l'assistència religiosa és insuficient, sobretot per a musulmans i ortodoxos.\n27/10/2005 - 00.00 Actualitzat 27/10/2005 - 18.56\nEntre un 20 i un 30% dels reclusos de Catalunya reben atenció religiosa de forma directa o indirecta: l'any 2004 van comptabilitzar-se 3.400 assistències mensuals a catòlics i 2.795 a evangèlics. Ibáñez, però, creu que encara no es cobreix tota la demanda. Per elaborar l'estudi, titulat "L'assistència religiosa i la llibertat de culte a les presons de Catalunya", es van enquestar 238 interns de totes les confessions i també no creients. Els autors de l'informe també van entrevistar-se amb responsables de les principals religions a Catalunya: catòlics, islàmics, evangelistes, ortodoxos i testimonis de Jehovà i també amb capellans, imams, agents pastorals evangèlics i directius dels centres penitenciaris catalans.\nL'assistència actual a les presons catalanes compta amb 300 capellans i voluntaris catòlics, 58 agents pastorals evangèlics, membres de Testimonis de Jehovà a totes les presons, un imam a cada centre, excepte a Wad Ras i Ponent, i un sacerdot ortodox en dues presons. No obstant, tant en el cas dels imams com dels sacerdots ortodoxos el nombre i el temps que passen als centres és insuficient per atendre els interns. A més, en el cas dels musulmans, es queixen de la inexistència d'espais silenciosos on resar.\nUna altra de les deficiències que es denuncia en l'estudi és la manca d'un espai adequat per a les celebracions religioses o despatxos perquè es puguin dur a terme les assistències. Sovint, els espais multiconfessionals on celebrar els cultes són "sales de pas, estan ocupats, tenen interferències o sorolls i no són específics". Des de Justícia i Pau es demana que amb la construcció de noves presons s'hi habiliti un espai per al culte religiós i també es vol que el reglament penitenciari català que està en fase d'elaboració inclogui les recomanacions internacionals pel que fa a l'assistència religiosa als presos.\nUn altre dels aspectes conflictius són els menús adequats a les diferents confessions religioses, un aspecte que està "poc cuidat", segons Ibáñez, malgrat que els convenis entre la Generalitat i les empreses que proporcionen alimentació a les presons sí que ho preveuen. Justícia i Pau vol que es garanteixin menús amb menjar "halal" i sense porc per als musulmans, que es proporcionin dietes vegetarianes als que així ho demanin i que els divendres de quaresma no s'inclogui carn als àpats dirigits als catòlics.\nFinalment, Justícia i Pau també sol·licita que es garanteixi que totes les confessions puguin dur a terme les seves celebracions més importants (el res musulmà dels divendres, per exemple, no es practica en cap centre) i que es firmin convenis amb totes les confessions que incloguin el pagament per part de la Generalitat dels serveis d'assistència religiosa.


Preguntes freqüents - com importar arxius de correu electrònic a l'Outlook, com convertir EML a Outlook PST, com migrar a Outlook\nEts aquí: Casa / Preguntes freqüents\nSi us plau llegiu | La articles a continuació. Allà es pot trobar-hi respostes sobre preguntes comuns sobre Importació, Exportació i Recuperació rutines.\nPreguntes sobre els productes registre i lliurament\nLes nostres llicències de programari es lliuren electrònicament a través de correu electrònic, però en la majoria dels casos la llicència disponible a l'última pàgina de comandes. CD de còpia de seguretat es lliura com un franqueig estàndard.\nCom descarregar, Instal·lar i desbloquejar el EML a PST convertidor?\nQ. Vaig demanar una llicència, però no l'he rebut encara i encara estic esperant que l'enllaç de descàrrega.\nA. Si us plau revisi la seva carpeta de correu no desitjat i el filtre de correu brossa. La nostra carta de registre ha estat, probablement, filtrada per vostè o el seu proveïdor de serveis Internet. Si us plau, sol·licitar la nova llicència i enllaç de descàrrega per a ser enviat a vostè pel nostre suport.\nQ. Encara no he rebut la meva CD\nA. L'opció de còpia de seguretat de CD es distribueix pel nostre soci de vendes. Si us plau, poseu-vos en contacte amb l'empresa Plimus directament si té algun dubte sobre el lliurament de CD. Nota: El lliurament física de CD pot prendre prestat fins 4 setmana.\nQ. El meu període de llicència per a Assistent per a importació d'Outlook està expirant. Hi ha descomptes disponibles per quan m'estenc?\nsi, els usuaris actuals del nostre programari pot ampliar el termini de la seva llicència i rebre un descompte garantit…\nAssistent per a importació d'Outlook\nCorreu electrònic d'utilitat d'importació, s'utilitza per convertir quantitat d'arxius de correu electrònic en els elements d'Outlook. Les funcions de programari són comprovats per la garantia de qualitat, però en alguns casos podem esperar que les qüestions tècniques que es descriuen a continuació.\nQ. Després de diversos intents per importar missatges de correu electrònic amb el programari, tots ells romanen en blanc un cop a l'Outlook. He intentat desactivar Windows Defensar i la importació en mode segur, però cap d'aquestes solucions treballat. Em podria ajudar, si us plau ?\nA. Aquest problema apareix quan s'intenta importar missatges de correu electrònic dins de perfil d'Outlook que es connecta a IMAP o Exchange Server. Si el servidor no permet importar missatges de correu electrònic, no hi ha manera de salvar el cos del correu electrònic i missatges de correu electrònic es va convertir en blanc. Per resoldre això, pot importar missatges de correu electrònic en un nou arxiu PST instead.You ha de triar l'opció "Crea nou arxiu PST" a l'última pàgina de l'assistent, especificar la ruta i el nom del fitxer .pst * a continuació, premeu el botó Start. Creat arxiu * .pst es pot obrir a l'Outlook utilitzant el menú Arxiu > obert > Obriu l'Outlook Data File…\nQ. acabo de convertir 244Mb d'.eml a un sol .pst gran (454MB). Sembla que tots els correus electrònics de mi són incorrectament segellada amb la data actual en obrir l'arxiu PST a Outlook (2003). Quan obro un missatge individual, la data de la vaig enviar hi és, és simplement incorrecte a la capçalera a l'Outlook. Els correus electrònics rebuts des d'altres són correctament segellada amb la data. És això un error? Com puc convertir aquests arxius perquè tots els missatges estan correctament ordenats per data?\nA. Seleccioneu segells de temps incorrecta correus electrònics i moviment (arrossegar) ells a la carpeta corresponent. Per a la Mostra: Si ha enviat-articles a la safata d'entrada, moure'ls a la carpeta d'elements enviats i la data es mostrarà correctament.\nQ. L'assistent d'importació d'Outlook mostra el missatge d'error : Un dels components de programari estan perduts o danyats quan es pressiona el botó d'inici.\nA. Si us plau, comprovi que ha d'executar l'Auxiliar per a importar en el sistema en què ha instal·lat i configurat Outlook. Es requereix la instal·lació d'Outlook per al nostre programari. Si acaba d'instal·lar la Perspectiva, si us plau, faci-ho funcionar durant un temps per inicialitzar el perfil d'usuari. A més, si us plau descarregar l'última versió del nostre programari i tornar a instal·lar. Si aquest problema persisteix, Si us plau, torneu a instal·lar el Outlook i Outlook Import Wizard per actualitzar tots els components d'unió.\nA. Inicia sessió en el sistema com a administrador. Utilitzeu el gestor de fitxers (com Windows Explorer) per navegar al directori on es va instal·lar Assistent per a importació d'Outlook (mostra: D:Assistent per importar FilesOutlook Programa). Executeu l'arxiu nomenat com “correct_error.bat” S'ha de mostrar el missatge sobre el registre de components amb DllRegisterServer. Premi el botó OK per tancar aquest missatge. El programa hauria de funcionar ara correctament.\nCom utilitzar l'Auxiliar per a importació d'Outlook sense necessitat d'instal·lació de Microsoft Outlook?\nQ. El procés d'importació s'alenteix si funciono l'Auxiliar per a importació d'Outlook en el sistema on instal·la Anti-Virus.\nA. Per desgràcia, l'anàlisi antivirus pot alentir considerablement el sistema. El nostre programa permet que l'antivirus per verificar cada missatge importat i això pot causar que el problema. Per descomptat es pot desactivar l'antivirus i deixar el sistema en estat no segur. No obstant això, es recomana que vostè sigui pacient i esperi al final del processament vegada.\nCom importar arxius EML a Outlook (EML a Outlook, msg a Outlook, EMLX per a importació d'Outlook).\nCom importar arxius TNEF d'extensió DAT en MS Outlook?\nCom importar la quantitat de qualsevol arxiu d'Excel, Word i altres documents en Outlook per crear una còpia de seguretat PST?\nHe recuperat el PST danyat (OST) presentar amb l'eina especial, Hi ha alguna manera d'importar arxius EML reparats pel programari de recuperació a l'Outlook?\nTinc una còpia de seguretat d'Outlook Express e-mails, Com puc canviar el client de correu de Microsoft Outlook? Com copiar arxius EML a Microsoft Outlook? Poden importar arxius EML d'Outlook?\nCom convertir i importar correus electrònics de Windows Vista Mail a Microsoft Outlook utilitzant Assistent per a importació d'Outlook?\nHe exportat els missatges individuals que necessitava del Thunderbird en arxius EML. Ara, com puc importar les a Outlook utilitzant l'Assistent per a importació d'Outlook?\nÉs possible obrir els arxius EML utilitzant el navegador web per veure-les ? Com puc obrir el fitxer EML per veure-ho en Opera, Firefox o Internet Explorer?\nCom obrir arxius .eml en MS Office Outlook? L'Outlook 2007 pot obrir arxius EML, sinó, llegiu l'article.\nCom importar o obrir l'arxiu PST a MS Outlook?\nCom establir el PST oberta per defecte?\nCom convertir un arxiu PST des d'Outlook 2003 a la versió anterior d'Outlook?\nCom resoldre el problema quan pst no és compatible amb aquesta versió de carpetes personals?\nCom importar arxius EML a Outlook 2007?\nCom moure els missatges de Mozilla Thunderbird emmagatzemats en arxius .mbox a Microsoft Outlook?\nCom extreure arxius EML del Thunderbird, Eudora o Entourage bústia mbox? On trobar l'eina lliure per al mbox a la conversió EML?\nCom exportar missatges d'Apple Mail, guardar i importar correus electrònics d'Apple Mail a MS Outlook?\nLa majoria dels correus electrònics semblen haver tingut una petita part dels seus continguts alterats, caràcters que substitueix el símbol igual (=) quan la importació de correus electrònics d'Apple Mail a Outlook. Hi ha una millor manera de migrar correu electrònic d'Apple Mail a Outlook perquè no es produeixin aquestes transformacions?\nOutlook Express no pot obrir el fitxer adjunt .eml. Què fer?\nPuc utilitzar només el perfil predeterminat d'Outlook per importar missatges de correu electrònic. Per què no pot crear nous missatges de correu electrònic pst o d'importació per al orfe.\nEls correus electrònics van ser importats des del client de correu Vista, però els noms de les carpetes estan buscant estranya, que es trunquen, Per què?\nCom convertir diversos arxius EML a format MSG?\nCom convertir arxius MSG a format EML i importar arxius EML a Outlook Express?\nCom protegir perfil d'usuari predeterminat de l'Outlook de l'usuari amb la contrasenya?\nCom importar arxius de correu electrònic en un arxiu PST protegit per contrasenya de MS Outlook?\nL'ús de l'assistent d'importació d'Outlook per treballar amb arxius PST Unicode\nCom exportar missatges de IncrediMail i importar-los a MS Outlook?\nCom extreure correus electrònics de The Bat i importar els missatges de correu electrònic a l'Outlook Bat?\nCom importar missatges de correu electrònic en Outlook i crear la còpia de l'estructura de carpetes?\nCom filtrar correus electrònics de gran correus electrònics o arxius adjunts que tenen durant l'EML a PST de conversió?\nCom utilitzar l'Auxiliar per a importació d'Outlook per convertir arxius de correu electrònic a diferents formats?\nQuins mètodes importadors (modes) es pot utilitzar per importar arxius de correu electrònic a l'Outlook?\nPer què és el “Importació d'Opcions” Grup ajustos necessaris?\nNecessitem arxius PST separats per a cada persona, com ara neil.pst, andrew.pst, alex.pst, etc.. Hi ha una manera de fer-ho?\nCom utilitzar el mode per lots per automatitzar la importació de EML, EMLX arxius i MSG a arxius PST d'Outlook?\nCom exportar missatges de correu electrònic de la bústia Earthlink a EML i importar-los a l'Outlook?\nCom organitzar i ordenar els missatges de correu electrònic en un arxiu PST ser creat per Assistent per a importació d'Outlook?\nEl que fa el “Troba els arxius ocults” opció d'importació d'Outlook en l'Auxiliar per a importació d'Outlook no?\nQuina és la forma més eficient de treballar amb les opcions d'importació i ajustos preestablerts?\nPuc crear un arxiu electrònic d'Outlook incremental dels missatges a través de l'assistent d'importació d'Outlook?\nCom convertir vCard a l'Outlook i importar arxius VCF a PST?\nNetscape correu electrònic a la importació de Microsoft Outlook – és això possible?\nAssistent per exportació de Outlook\nAssistent per a exportació de Outlook és tot en una solució per a l'extracció de contingut d'Outlook PST. Guardar elements d'Outlook com arxius de múltiples formats.\nmaneres d'extracció assistent d'exportació de Outlook, per a què serveixen i quines són les diferències?\nQue hi ha dades Assistent per exportació de Outlook capaç d'extreure des d'Outlook?\nQuins tipus d'arxius Com funciona l'Assistent per a exportació de Outlook amb?\nPuc fer servir el Assistent per a exportació per convertir els missatges d'Outlook, de MSG a EML (PST a EML)?\nPer què extreure correus electrònics des d'Outlook?\nPer què és el “Opcions d'exportació de” grup d'ajustos necessaris?\nQuines són les “Fitxers adjunts” i “Mida de l'arxiu” grups de configuració per a?\nCom extreure els elements d'Outlook de diferents tipus? Quina és la funció de detecció automàtica?\nCom exportar missatges de correu electrònic des Outlook i importar-los a Thunderbird?\nCom guardar missatges de correu electrònic Outlook i transferir-los al client de correu electrònic Bat?\nCom exportar correus electrònics d'Outlook, contactes i el calendari de l'aplicació Entourage?\nCom transferir missatges de correu electrònic d'Outlook a cites Mac Mail i PST a iCal Aplicació?\nNecessito exportar només adjunts de correu electrònic. Will Assistent per exportació de Outlook ajuda?\nCom extreure els arxius adjunts d'Outlook PST i guardar-les com arxius independents? (instrucció)\nCom exportar els missatges d'Outlook i filtrar per data?\nNecessito exportar el correu electrònic des de la segona casella de correu electrònic. Com puc realitzar aquesta tasca?\nReparació d'Outlook i l'eina de recuperació de PST dissenyats per a la recuperació de dades d'arxius d'Outlook PST i OST corruptes. Es pot utilitzar per convertir OST a PST.\nNo es pot obrir l'arxiu PST, ¿Vol dir això que el meu arxiu de dades està danyat?\nQuines són les raons més comuns per danys i perjudicis d'Outlook, Quines mesures es de dades d'arxius PST corruptes?\nÉs possible recuperar la contrasenya protegida arxiu PST d'Outlook?\nPuc utilitzar l'eina de reparació d'Outlook per recuperar l'arxiu OST i convertir OST a format PST?\nPST Recovery Wizard mostra una “No hi ha prou espai lliure en disc” missatge. ¿Això vol dir que no puc arreglar danys en els arxius PST?\nÉs possible recuperar missatges de correu electrònic d'Outlook PST i altres elements després de l'eliminació?\nQuins tipus de dades d'Outlook es recupera la utilitat Assistent per a la recuperació d'Outlook?\nPot la recuperació Assistent per reparar arxius PST 2 GB de l'antic format d'Outlook?\nÉs possible utilitzar l'eina de recuperació de l'Outlook com un visor de PST?\nQuina és la diferència entre el Outlook Recovery Wizard i Microsoft Scanpst Utilitat Estàndard De Paquet MS Office?\nAltres qüestions i problemes operacionals\npreguntes més freqüents sobre la instal·lació i desinstal·lació procés de EML a importador perspectives. Q. He desinstal la utilitat de la importació de EML a Outlook i Microsoft Outlook s'inicia mostrar un missatge sobre complement eliminat. Com es treu aquest complement complet? Com resoldre el problema quan alguns dels components de programari estan perduts o danyats? Q. els missatges importats estan en blanc, el que va causar això i com prevenir?\nA. El problema apareix a causa del accés a la interrupció estructura de dades d'Outlook i components. En general, l'accés es veu interromput a causa de l'activitat de programari antivirus. Ens vam adonar que estem antivirus AVG és gairebé sempre condueix a aquest problema. Si els missatges de correu electrònic importats estan buits o només l'estructura de carpetes ha estat importada, tractar de desactivar l'antivirus i executar el Assistent per a importació d'Outlook de nou. D'acord amb les opinions dels nostres usuaris, el problema es pot evitar si s'inicia la importació de Mode segur de Windows. Abans de realitzar la importació, Si us plau, comproveu si el seu compte de Windows té drets d'administrador.\nEl meu antivirus sospita que el seu programari en l'intent d'enviar algunes dades ocults. Què és això?\nNo puc instal·lar el programari en Vista, passa l'error HashStack. Com resoldre-ho?


novel·la social i fulletó\nEns dona una perspectiva del moment des de dos punts de vista molt importants, però a la vegada molt diferents: el de la classe proletària, que creu que la feina és el seu únic model de vida, i el de la classe alta, els que controlen les fàbriques i mantenen en condicions molt pobres als obrers. És necessari afegir que se'ns mostren unes pinzellades des d'un altre punt de vista, el d'unes persones que s'aparten del tipus sistemàtic de vida que porten els anteriorment anomenats, i són la gent del circ. Charles Dickens ens mostra tot això sempre amb un rerefons irònic, sent aquesta la seva gran arma secreta de poder en la novel·la, no criticant directament, sinó creant-nos una idea que s'acosta al seu punt de vista, el qual s'acaba d'evidenciar a les últimes pàgines de l'obra.\nÉs coneguda com la novel·la més “social” de Dickens, entre d'altres motius perquè els treballadors i la vida obrera hi ocupen una part important. Amb ella deixem Londres, escenari principal de gairebé totes les seves novel·les, i ens traslladem a una imaginària ciutat industrial del nord, anomenada Coketown i descrita en termes que han esdevingut famosos com “una ciutat de maó vermell, o de maó que hauria estat vermell si el fum i les cendres li ho haguessin permès; de fet, era una ciutat vermella i negra, de tons artificials com el rostre pintat d'un salvatge”.\nPerò potser no ha estat prou remarcat que a propòsit de l'aspecte urbà de la industrialització dels Midlands (regió que l'escriptor havia visitat mentre s'hi desenvolupava una llarga vaga del ram tèxtil) Dickens va més enllà d'una descripció sarcàstica i caricaturesca de les seves, perquè amb la vehemència que el caracteritza denuncia –i és un dels primers novel·listes a fer-ho, si no el primer en aquests termes– la deshumanització del treball i la despersonalització de la vida: “hi havia a la ciutat diversos carrers amples, que s'assemblaven molt entre ells, i molts i molts carrers estrets que encara s'assemblaven més, habitats per persones també ben iguals les unes i les altres, que entraven i sortien totes a les mateixes hores, feien ressonar l'empedrat de la mateixa manera i feien la mateixa feina, i per a les quals cada dia era igual que ahir i que demà, i cada any feia pendent amb el darrer i el vinent”.\nAra bé, aquesta realitat és descrita per Dickens com una conseqüència de tota una línia de pensament i d'actuació (representada a la novel·la pel personatge més repulsiu, Mr. Bounderby), realitat que tot i haver estat atacada per Carlyle, a qui és dedicada l'obra, i més tard per Disraeli i Mrs. Gaskell, rep ara una envestida molt és forta gràcies a la popularitat de Dickens donat el seu “esquematisme”.\nL'any 1854 , data de la publicació de Temps difícils, aquesta popularitat ja havia assolit un grau molt alt. Només així s'explica que la confiança del novel·lista en ell mateix fos tant gran. Atacava, de fet, una xacra molt estesa i terrible, però consubstancial aleshores, en els seus aspectes més brutals, amb el desenvolupament industrial de la Gran Bretanya, base de la seva potència, i ho feia en termes inequívocs, prescindint de consideracions polítiques o socials que el poguessin frenar.\nEncara més: no s'estava de cercar les causes del mal en la molt simplista però versemblant doctrina dels “fets”, pròpia dels “utilitaristes”, als quals detesta: ”El que jo vull són fets. A aquests nois i noies els heu d'ensenyar fets i no res més que fets. A la vida l'únic que cal són fets”, comença dient la novel·la amb paraules del sinistre Mr. Gradgrind, adreçades als alumnes de l'escola, la “seva” escola, regida per un mestre que ho ha estudiat i ho sap tot, però que segons Dickens, “només que hagués après una mica menys hauria pogut ensenyar molt més i infinitament millor”.\nDickens oposa a aquest món la bondat ideal d'un món que correspon a la zona lluminosa de la novel·la, l'espai exemplar on viuen els éssers que s'enfronten amb el mal. Un d'aquests personatges esdevé la “víctima” (Stephen Blackpool) que els redimeix tots i en certa manera els porta a la victòria.\nUn altre personatge adquireix els trets de l'àngel-noia (Sissy Jupe) i per ella passen els fils del desllorigador final. Una figura –del desinterès, de la llibertat– és el circ del qual prové l'àngel-noia i al qual torna momentàniament per recollir els fils del seu passat, prop del desenllaç.\nLa dona madura, la dona –mare (Rachel) expressió dickensiana de l'amor reposat, profund, s'encarrega de donar a la “víctima” el suport moral, sense esperança, d'un amor impossible. I encara una altra dona, però entre la llum i l'ombra (Louisa) paga cara la submissió per obediència filial a un matrimoni sense amor.\nEl novel·lista, en fi, construeix la història amb mà segura, però amb un deix de gravetat, potser per aflicció davant l'escenari, poc conegut per a ell, de la vida obrera del seu temps. Per aquest costat el fons de la novel·la respira una honesta impotència; mentre tot el poder del novel·lista mou els fets que afecten els personatges, individualment, la seva irritació i el seu sarcasme no poden res contra el fet social.\nEll mateix s'encarrega de presentar-nos, com a exemples de les armes del sistema, l'actuació del seductor caça-vots (Mr. Harthouse) i del capitost sindicalista, tramés “lerrouxísticament “ des de Londres (Slackbridge), a més d'un joc polític que li feia dir, sense pèls a la llengua que “els escombriaires nacionals formen un cos especial, que no té cap deure envers aquesta abstracció que se’n diu el poble”. Per tot plegat, Temps difícils, novel·la de la topada de l'escriptor amb les condicions de vida produïdes per l'escola manchesteriana, confirma els mots de B. Ifor Evans: Dickens estimava la vida, però odiava el sistema social en el qual havia viscut.\nTomas Gradgrind És un dels personatges conductors de la novel·la. Antic propietari d'una ferreteria, forma part de l'elit política, essent un membre del Parlament pel districte de Coketown. Dickens el presenta com a un “funcionari” que manté una postura vital rectilínia. Ni tan sols se’l presenta amb càrrega ideològica. Ben bé se’l podria definir políticament com un asèptic. El seu lema són els “fets”. No hi ha lloc pels sentiments. La imaginació és quelcom hostil i refusable, gairebé contrari a la pròpia essència humana. La realitat palpable, mesurable dels “fets” és l'únic que importa. Els “fets” són la base amb la que se sustenta la condició humana. Thomas Gradgrind és el màxim exponent de l'utilitarisme positivista, de caràcter pràctic. En l'escola “la seva escola” s'educa seguint la filosofia dels “fets”: dades exactes, descripcions matemàtiques i fredes, aprenentatge memorista, absoluta absència de creativitat, no hi ha lloc per la imaginació. Pare de cinc fills dels quals dins l'obra adquireixen protagonisme Thomas i Louisa. Els educa sota la cultura dels “fets”. Commogut per l'estat de desengany i de desesperació existencial en què acaba la seva filla Louisa, i davant l'evidència del comportament del seu fill Thomas, admet el seu error i reconeix que l'educació que els ha proporcionat és la causa de la seva situació. Aquest canvi d'actitud vital és la causa de l'enfrontament amb el seu amic i “germà pràctic” Bounderby. Finalment el seu canvi d'actitud vital, l'omple de penediment i afloren els seus sentiments paternals vers Louisa, a la que dona suport i acull a casa després d'haver abandonat a Bounderby. Com a mostra del seu canvi es converteix en un dels principals actors per a ajudar a fugir el seu fill Thomas de la justícia, malgrat que els “fets” l'assenyalen com l'autor del robatori del banc.\nJosias Bounderby Auto proclamat com a “Josiah Bounderby de Coketown”, és el personatge més repulsiu i fred. En cap moment de l'obra dona el braç a tòrcer i es manté en les seves conviccions fins el final, sense deixar la més mínima escletxa pel penediment ni pel perdó: ell és infal·lible i la seva filosofia sempre li ha donat els resultats que esperava. Encarna a l'empresari, el ric banquer, el comerciant i fabricant de tot el que vulgueu. No té sentiments vers els altres. Egoista fins el final, mai es deixa convèncer per ningú i no accepta cap altre parer que no sigui els seu. És el típic personatge novel·lesc que s'escolta a ell mateix. Fent gala d'una hipocresia brutal, mai deixa passar una ocasió per a recordar els seus orígens extremadament humils, orígens que es descobrirà ser falsos: acabat de néixer és abandonat per la seva mare en una cuneta humida, sempre malalt, la seva vida fou un llarg camí de misèria, patiment i de sacrificis, però malgrat això, gràcies a la seva tossuderia i perseverança aconsegueix triomfar. Aquest fals discurs repetit fins l'extenuació el fa sentir el més orgullós dels homes, orgull accentuat pel fet de tenir com a mestressa de casa a una dama d'origen aristocràtic, Mrs. Sparsit. Ell, home fet del no res, tenia a les seves ordres una dama de família noble. Casat amb Louisa, filla de Mr. Gradgrind, de la qual els separen gairebé trenta anys, manté una relació marital gairebé nul·la. Més que d'esposa, la Louisa li fa de dama de companyia, diguem-ne que presencial. És l'esposa de cara enfora. De cara endins, la seva relació no es diferencia de la relació que pot mantenir amb els mobles de la casa. Ni tan sols és la seva confessora o la persona amb la que comparteix idees, converses,... Aquesta relació, la manté amb Mrs. Sparsit, tot i que, quan Bounderby es casa amb Louisa, Mrs. Sparsit és enviada a viure a un apartament del banc. Malgrat això, s'entreveu una relació més fluïda, si és que es pot dir així, amb Mrs. Sparsit que amb la seva esposa Louisa. Aquesta relació porta a l'abandonament de Louisa de la llar marital. Bounderby però, no es veu afectat sentimentalment: no li preocupa el que pugui sentir Louisa, i, de fet, ell només se sent ferit en l'orgull, donat que és abandonat per la filla de Thomas Gradgrind (davant l'abandonament deixa de ser automàticament la seva esposa i passa novament a ser la filla de Gradgrind). Josiah Bounderby és l'”amo” dels treballadors, un concepte de propietat material: els treballadors són la força de producció. No han de pensar, ni tenen dret a reivindicar millors condicions de vida. Per a ell, no hi ha en tota la ciutat ni un sol treballador, home, dona o criatura que no tingui un sol i únic objectiu a la vida, i aquest objectiu és que l'apeixin amb sopa de tortuga i caça, i amb coberts d'or massís, sense tenir cap altra aspiració que la de viure còmodament. Per a ell, els treballadors han de ser com animals de càrrega: només tenen dret a treballar.\nMrs. Sparsit Descendent dels Scadgers i vídua d'un descendent dels Powler, està emparentada amb les famílies més benestants d'Anglaterra. El seu marit, però, endeutat, cau en la ruïna i deixa Mrs. Sparsit a les portes de la misèria. És acollida com a mestressa de casa per Mr. Bounderby. Les seves arrels sanguínies no li deixen perdre l'orgull i se sent agraïda i dignificada pel paper que desenvolupa. Accepta amb fidelitat, però no amb submissió, les directrius del seu “amo”. Mr. Bounderby la tracta amb un respecte distant, però no ho fa per convicció sinó per a poder enorgullir-se de tenir a una dama d'aquestes arrels sota les seves ordres. Quan Mr. Bounderby es casa amb Louisa Gradgrind, ofereix a Mrs. Sparsit la possibilitat d'anar a viure a un apartament del banc i desenvolupar la tasca de mestressa de claus de l'edifici. Mrs. Sparsit accepta sempre i quan no li suposi perdre graons en l'escala social. Al cap i a la fi, es converteix en una simple vigilant: només gaudeix d'una responsabilitat fictícia ja que no pot disposar de l'edifici ni d'allò que conté, només ho vigila. La posició social de Mrs. Sparsit no es troba en l'escala més baixa. Per davall seu té una cambrera sorda però rica, i a un criat, Bitzer, el qual malgrat estar educat sota la filosofia dels “fets” i de sentir-se’n orgullós, no deixa de ser el criat de la dama que, com hem vist, a la vegada és una mestressa de casa. Malgrat la posició de Mrs. Sparsit i el tracte summament respectuós i digne que al seu mode de veure li ofereix Mr. Bounderby, quan Mrs. Sparsit pren la iniciativa sense consultar-li, és advertida pel seu “amo”, i quan fruit dels seus actes perjudica a Mr. Bounderby (com quan involuntàriament es descobreix la veritable procedència de Mr. Bounderby) aquest no deixa de responsabilitzar-la de la seva gosadia i la castiga fent-la fora de casa (això sí, d'una manera molt diplomàtica). Acaba essent una tafanera que és capaç d'arrossegar-se pel fang i suportar una tormenta d'aigua per tal de descobrir la suposada relació entre l'esposa del seu amo i Mr. Harthouse (el vividor) i redimir-se dels seus actes davant Mr. Bouderby o, qui ho sap, si actuant moguda per l'amor incofessat vers ell. Així doncs, malgrat la seva procedència i el seus orígens, no deixa de ser la clàssica vídua caiguda en desgràcia econòmica, que ha de posar-se a servir en la casa d'un nou ric (un industrial sense “pedigree”) i que malgrat rebre un tracte digne i tenir subordinats, no deixa de ser una criada sotmesa als designis del seu “amo”.\nLuisa Gradgrind Filla gran de Mr. Gradgrind, accepta casar-se amb Mr. Bounderby per l'amor que sent pel seu germà Thom. Aquest, endeutat pel joc i la vida dissoluta, demana a Louisa que s'hi casi i així poder saldar els deutes i aconseguir un treball en el banc. Educada sota la filosofia dels “fets” probablement és la rebel “conscient” contra aquest sistema. Malgrat tot, assumeix la submissió paternal (que és qui l'ofereix en matrimoni), fraternal (per no defraudar el seu germà accepta el casori) i marital (dins del matrimoni no compta per a res). Finalment, però, reacciona davant d'aquesta situació de submissió i es rebel·la. Abandona a Mr. Bounderby i torna a la casa del seu pare, la cas de la seva infantesa. El seu estat és deplorable. Està abatuda i destrossada, no pel fet d'haver abandonat el marit, sinó per no haver fet al llarg de la seva vida, allò que el cor li dictava. Malgrat la seva reacció, tampoc arriba a complir el seu somni de tenir una llar confortable i amorosa, i de tenir uns fills als que estimar. El missatge subliminal no deixa de ser revelador: el sotmetiment continu et pot portar a una situació que, tot i ser reversible, t’impedirà assolir els teus objectius.\nCecilia Jupe (Ceci) Filla del pallasso del cir, representa la nena plena d'imaginació, de vitalitat i de pura innocència. Malgrat aquest paper angelical, és el “dimoni” per la resta de nens de l'escola. L'educació dels “fets” és totalment incompatible amb la imaginació i la sinceritat d'un cor net. Cal, per tant, allunyar-la de la resta de nens perquè no els influeixi. Abandonada pel seu pare, el qual, envellit i sense força, veu que en el seu estat no la podrà mantenir ni podrà donar-li l'educació que ell hagués volgut. Malgrat el dolor de la separació, la deixa en mans de Mr. Gradgrind perquè aquest li podrà donar un sostre mínimament digne i la podrà educar. El pare de la Sissy encarna l'amor paternal menys egoïsta, donat que sacrifica la pròpia felicitat en pro del benestar de la seva filla, gest que no és del tot comprés. En tot cas, aquesta actitud no deixa de ser paradoxal: el pare que viu en un món de colors, d'imaginació, d'humanitat, no vol que la seva filla tingui aquesta vida, perquè és una vida plena també de pobresa i de sacrificis. Què preval, doncs ? Sissy però, malgrat la seva joventud, és planament conscient de l'acte del seu pare i, davant això, encara se l'estima més: la nena d'amor pur, neta d'egoisme i d'hipocresia. Quan es acollida a casa de Mr. Gradgrind fa de noia de companyia de la seva esposa, Mrs. Gradgrind, una dona sense personalitat, sotmesa als designis maritals, sempre débil i en un estat de malaltia crònica, de caràcter dèbil i tarannà carregat d'imbecil·litat. Sissy resulta, juntament amb Rachel, el personatge més madur i més conscient de la realitat, no només de la ciutat de Coketown i el seu entorn, sinó també de la condició humana.\nTom (Thomas) Grandgrind Jr. Al cap i a la fi, acaba essent el més desgraciat dels personatges. Fill gran del parlamentari Mr. Gradgrind, criat sota l'abundància i amb la perspectiva de gaudir de la influència del seu pare, l'únic que sap fer és dilapidar diners. El seu egoisme sense límits el condueix a aprofitar-se de la seva germana Louisa sense cap mena de penediment. En paraules de Bitzer (el criat de Mrs. Sparsit), és gandul, viciós i extravagant, i no és de fiar. És conscient de la seva situació. Odia la vida que tenia quan era petit i no sap adaptar-se a l'ambient educacional al qual està sotmès. Malgrat que n'aparença és un personatge fort, resultarà ser molt feble de caràcter, i cau en un pou vital. Després de presentar-se a casa amb levita i coll blanc, el seu pare l'envia a treballar al banc de Mr. Bounderby, no sense acordar prèviament la boda de la Louisa. Thomas acaba robant el banc i organitza un parany a un treballador, Stephen Blackpool, per a culpar-lo del robatori. En el fons és un covard i un gos perdiguer sempre al darrere del seu amo Mr. Bounderby. Quan es veu descobert fuig cap el circ (lloc idíl·lic de la seva infantesa, lloc de color i d'imaginació, lloc d'il·lusions frustrades) i, per ironies de la vida, acaba essent un una mena de clown negre i, finalment, fuig del país. El missatge de la novel·la és clar: un personatge feble de caràcter que el seu egoisme el porta a aprofitar-se de la bona fe o de l'amor dels qui l'envolten, que no sap adaptar-se al seu entorn, malgrat tenir-ho tot a favor, que acaba essent un delinqüent i cau en la més baixa classe social (pensem el que representaven els negres a l'Anglaterra del s XIX –situació d'esclavitud–), i que ha de fugir potes ajudeu-me.\nRachel La dona distant, certament misteriosa, madura i pacient. Treballadora molt cumplidora de la fàbrica de Mr. Bounderby, manté una relació d'amistat-amor amb Stephen Blackpool. És un personatge que poc a poc va adquirint més protagonisme. Al principi apareix del no res, amb una aureola de misteri, i acaba essent la imatge de la maduresa tranquil·la i protectora, que dona confiaça i calidesa. Es manté sempre en un estat natural de gràcia. Viu sense entrebancs, valorant els “fets” i els sentiments en la seva justa mesura. Dona forta que sap afrontar qualsevol situació sense perdre la calma ni la perspectiva de la realitat. És el personatge usat per a entrelligar la resta de personatges, capaç de moure’s amb naturalitat per tots els ambients i situacions. Tots confien en el seu criteri i acaba essent un dels fils conductors de la història.\nBitzer Mentre és un alumne de l'escola, forma part del grup dels nens previligiats. Absorbeix la filosofia dels “fets” amb tal facilitat que el converteix en el nen explemple per a Mr. Gradning. Tenia el cervell tan ben ordenat, amb tanta exactitud, que ni els afectes ni les passions no l'entorbien. Malgrat la seva competència descriptiva i la mentalitat “matemàtica” que ha sabut absorbir, acaba essent el criat de la mestressa (Mrs. Sparsit) de Mr. Bounderby: la seva educació, no li ha servit per a aconseguir cap posició social “respectable”. Fins i tot tracta a Mrs. Sparsit amb el terme “missenyora”. Renega de la seva pròpia gent, dels treballadors, pel fet d'organitzar-se sindicalment, tot i que reconeix la seva pertinença social: la nostra gent és dolenta. Acaba essent un personatge mancat d'humanitat que no sap discernir entre allò que és estrictament normatiu (legalitat), d'allò que té una particularitat humana (l'home pot equivocar-se, pot ser feble,...): tot és de color negre o de color blanc.\nStephen Blackpool Treballador incansable i fidel. Manté una relació d'amistat-amor amb Rachel. La seva dona, amb la qual fa molts anys que hi està casat, és una bevedora compulsiva. Apareix i desapareix de la seva vida com si res, li pren els mobles i els diners per tornar a marxar i gastar el poc que estalvia Stephen en alcohol. Ell és plenament conscient de la situació i demana consell a Mr. Bounderby, el seu “amo”, per a desfer-se d'una forma legal de la seva dona. Situació desesperant, perquè no hi pot fer res. Només té el consol de Rachel, que entén i comprèn la seva situació i li fa costat fins a la seva mort. Mancat potser de malícia, és refusat pels seus companys de feina al no fer-los-hi constat en les seves reivindicacions, però com a home d'honor, manté la seva promesa de no participar en les activitats obreres. Home sincer que quan de forma respectuosa, però no de submissió, dona la seva opinió a Mr. Bounderby sobre la situació dels treballadors, aquest el fa fora de casa i de la feina, i es queda sense res ni sense ningú, només amb el suport i la comprensió de Rachel. Cau d'una manera massa innocent en el parany muntat per Thom Gradgrind fill, i és acusat de robar el banc, acusació que coincideix amb la seva partida de la ciutat per buscar feina en un altre lloc. Aquesta coincidència juntament amb el fet d'haver-se de canviar el nom per trobar una altra feina (es canvia el nom, perquè amb ànim de venjança Mr. Bounderby el maleeix a no trobar altra feina), el fa encara més sospitós. Mentre torna a Coketown per poder exculpar-se de l'acusació, cau en un pou d'una mina abandonada (el pou de l'”infern”) del qual aconsegueix sortir viu, però molt mal ferit. Mort, sense poder donar explicacions, però lliure de sospites donat que, entretant, es descobreix la culpabilitat de Thomas. Simbolitza el bon treballador, sense massa intel·ligència ni ambició, ferm de conviccions, però fidel al seu “amo”, que respecta els demés i no s'involucra en afers “revolucionaris”, però que no per això deixa de tenir cert orgull. Sempre respectuós i obedient (no sotmès ni servil) admet amb reasignació la seva realitat i la seva situació, tant personal, com sentimental, com professional, i que, caigut en desgràcia, mort fruit de la mala sort, però mort amb la confessió d'amor de Rachel i exculpat de l'acusació de robatori. Es pot dir que mort en pau.\nMrs. Pleger Velleta entranyable i que, en un principi, inconnexa amb la història, s'acabarà descobrint per una casualitat que és la mare de Mr. Bounderby, a qui, dins de les seves modestes possibilitats, havia ajudat tota la vida a aconseguir ser l'home ric i poderós que era. Personatge usat per a expressar l'amor maternal anònim. La mare que és capaç de renunciar públicament de la seva identitat per tal que el fill, es vanagloriï falsament dels seus orígens, per a poder mostrar-se orgullós davant tothom de tot allò que ha aconseguit del no res. Paradoxalment és acusada per Bitzer (el cervell fred i calculador que acaba equivocant-se plenament), de ser l'autora del robatori del banc de Mr. Bounderby, el seu propi fill. Aquesta falsa acusació és la causa per la qual es descobreix la veritat sobre els orígens de Mr. Bounderby.\nJames Harthouse Germà d'un parlamentari conegut de Mr. Gradgrind, és una bala perduda i un vividor que només busca guanyar-se la vida sense treballar. Mitjançant una carta de recomanació del propi Gradgrind adreçada a Mr. Bounderby, aconsegueix introduir-se en les elits de Coketown. Estudia i munta una estratègia per a conquerir l'amor de Louisa, però sense aconseguir-ho. És un personatge de pas, tractat amb certa indiferència i que, objectivament, no aporta res important. Potser que aquest sigui el seu paper en l'obra: el vividor sense base ni substància, que fins i tot com a personatge és perfectament prescindible.\nE. Childers Propietari del circ. Encarna la bondadesa, la humanitat i la comprensió. Aporta cert aplom, malgrat el seu aspecte demacrat i la seva dificultat en la parla. Home gastat pels anys, el seu personatge expressa l'experiència adquirida per una vida plena d'humilitat i de dificultats. Sense ser un home poderós ni tenir massa recursos econòmics, exerceix el lideratge entre els membres del circ, un lideratge plenament acceptat. La seva experiència ajuda a organitzar la fugida del jove Thomas Gradgrind, una fugida plena de picaresca i de gràcia.\nSlackbribge Representa l'orador excitador de masses. Capitost sindicalista, tramés “lerrouxísticament “ des de Londres amb un joc polític que li feia dir, sense pèls a la llengua que els escombriaires nacionals formen un cos especial, que no té cap deure envers aquesta abstracció que se’n diu el poble. Orador sense consciència de classe que rebel·la un cert punt de falsedat i de demagògia vers els veritables interessos dels treballadors.\nObtingut de «https://ca.wikipedia.org/w/index.php?title=Temps_difícils&oldid=28022655»